Periferien ligger nordvest i landet og grenser til periferiene Sentral-Makedonia i øst, Thessalia i sør, Ípiros i vest, i tillegg til statene Nord-Makedonia og Albania i nord. Mye av Vest-Makedonia er fjellendt, noe en også ser i fordelingen av befolkningen, som er omtrent 300 000 innbyggere. De fleste innbyggere bor i jordbruksområdene. Hovedstaden Kozani har nesten 50 000 innbyggere. Andre byer er Ptolemaida (32 775), Grevena (16 704), Florina (14 318) og Kastoria (13 959).